2019. gada 4. septembrī Rīkojums Nr. 424

Rīgā (prot. Nr. 37 9. §)

**Par Finanšu ministrijas valdījumā esošā valsts nekustamā īpašuma Piedrujas ielā 17, Rīgā, un valstij piekrītošās būves nodošanu Izglītības un zinātnes ministrijas valdījumā**

1. Finanšu ministrijai nodot Izglītības un zinātnes ministrijas valdījumā:

1.1. valsts nekustamo īpašumu (nekustamā īpašuma kadastra Nr. 0100 121 2655) – zemes vienību (zemes vienības kadastra apzīmējums 0100 121 2655) 5439 m2 platībā un būvi (būves kadastra apzīmējums 0100 121 2655 001) – Piedrujas ielā 17, Rīgā, kas ierakstīts zemesgrāmatā uz valsts vārda Finanšu ministrijas personā;

1.2. valstij piekrītošo būvi – asfalta laukumu (būves kadastra apzīmējums 0100 121 2655 002) (bez adreses).

2. Sešu mēnešu laikā pēc šā rīkojuma spēkā stāšanās dienas Izglītības un zinātnes ministrijai pārņemt valdījumā šā rīkojuma 1. punktā minēto valsts nekustamo īpašumu un valstij piekrītošo būvi un ierakstīt zemesgrāmatā uz valsts vārda Izglītības un zinātnes ministrijas personā.

3. Finanšu ministrijai, nododot šā rīkojuma 1. punktā minēto valsts nekustamo īpašumu un valstij piekrītošo būvi, nodrošināt, ka valsts nekustamā īpašuma sastāvā esošā būve un valstij piekrītošā būve ir atbrīvota no kustamās mantas un valsts nekustamais īpašums, kā arī tā piegulošā teritorija (kuru uzturēšanas pienākums ir nekustamā īpašuma īpašniekam) ir sakārtota atbilstoši pašvaldības saistošo noteikumu prasībām par namu un to teritoriju un būvju uzturēšanu.

Ministru prezidents A. K. Kariņš

Izglītības un zinātnes ministre I. Šuplinska